Агенцијата за заштита на правото на слободен пристап до информациите од јавен карактер,врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна  Македонија“ бр.60/20), постапувајќи по Жалбата изјавена од О. С. од Тетово, поднесена против Решение на ЈЗУ Клиничка болица Тетово на 30.07.2026 година го донесе следното

Р Е Ш Е Н И Е
Жалбата изјавена од О. С. од Тетово, поднесена против Решението на ЈЗУ Клиничка болница Тетово бр.03-2746/2 од 15.07.2026 година, заведена во архивата на Агенцијата за заштита на правото на слободен пристап до информациите од јавен карактер под бр.08-251 на 27.07.2026 година, СЕ ОТФРЛА како недопуштена.
О Б Р А З Л О Ж Е Н И Е
О. С. од Тетово, како што е наведено во Жалбата, на 23.06.2026 година поднел барање, насловено  „Барање за пристап до информации од јавен карактер“ до ЈЗУ Клиничка болица Тетово, со кој побарал следните информации:
„Со барање за слободен пристап до информации од јавен карактер заведено под бр.03-2746/1 од 23.06.2026 година, побарав пристап до официјалната  документација поврзана со Јавниот оглас бр.02-3179/1 од 24.07.2025 година (измена бр.02-3179/2 од 28.07.2025 година) за работно место под број 1- Доктор по медицина, процес кој е завршен со одлука за избор на кандидати со архивски бр.03-20265/6 од 19.06.2026 година.
Постапувајќи по барање за слободен пристап до информации од јавен карактер заведено под бр.03-2746/1 од 23.06.2026 година , Имателот донел Решение бр.03-2746/2 од 15.07.2026 година.
Незадоволен од добиеното Решение бр.03-2746/2 од 15.07.2026 година, Барателот на информации на 27.07.2026 година до Агенцијата поднесе Жалба, заведена во Агенцијата под бр.08-251. Во жалбата се наведува:....,, постапувајќи по моето барање, Директорот на ЈЗУ Клиничка болица Тетово донесе Решение бр.03-2746/2 од 15.07.2026 година со кое барањето ДЕЛУМНО СЕ УВАЖУВА, односно формално ми се овозможува пристап до Ранг–листа бр.03-2065/8 од 19.06.2026 година и моите тестови.
Со истото Решение, првостепениот орган ГО ОДБИ пристапот до следните клучни информации:
,, Просечен успех од дипломирањето за секој кандидат поединечно,бодови од просечен успех за секој кандидат поединечно, бодови од стручниот испит освоени од секој кандидат поединечно, бодови од испитот по странски јазик за секој кандидат, вкупниот број на бодови освоени за секој кандидат врз основа на кои е утврдено конечното рангирање, тестовите по англиски и стручниот испит како и клучот со точни одговори.’’

Агенцијата за заштита на правото на слободен пристап до информациите од јавен карактер, утврди дека во прилог на Жалбата не е доставено Барањето на Барателот, поднесено до ЈЗУ Клиничка болница Тетово.
Агенцијата за заштита на правото на слободен пристап до информациите од јавен карактер, земајќи ги предвид сите приложени списи по предметот утврди дека предметното барање не претставува барање за пристап до информации од јавен карактер, туку е барање од личен интерес, односно барање од надлежност на ЈЗУ Клиничка болница Тетово, која по истото е должна да постапи согласно своите надлежности.
Од списите во предметот, Агенцијата утврди дека во конкретниот случај Барателот на информации, неосновано повикувајќи се на Законот за слободен пристап до информации од јавен карактер и занемерувајќи го јавниот интерес регулиран во чл.3 ст.1 алинеја 7 од истиот Закон, поднел барање за пристап до информации кои имаат личен карактер, со кое бара информација за начинот на постапување на ЈЗУ Клиничка болница Тетово и „критериумите на бодувањето“ на лична апликација за вработување по јавен оглас на Барателот на информации. 
Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“. Во конкретниот случај Барателот се обидел да добие информација од Имателот на информации, неосновано повикувајќи се на Законот за слободен пристап до информации од јавен карактер.
Агенцијата за заштита на правото на слободен пристап до информациите од јавен карактер на жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер, е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, а не негова законски неоснована и несоодветна примена.
Законот за слободен пристап до информации од јавен карактер обезбедува остварување на јавен интерес, опишан и таксативно наброен во член 3 став 1 алинеја 7 и гласи: „Јавен интерес во остварувањето на правото на пристап до информации подразбира, но не се ограничува, на интерес за информации со чие што објавување...1.ќе се открие злоупотреба на службената положба и коруптивното однесување; 2.ќе се открие противправно стекнување или трошење на буџетски средства; 3.ќе се открие потенцијален судир на интереси; 4.ќе се спречат и откријат сериозни закани по здравјето и животот на луѓето; 5.ќе се спречи и открие загрозување на животната средина; 6. Ќе се помогне да се разбере прашањето за кое се креира јавна политика или се води парламентарна дебата и 7. Ќе се овозможи еднаков третман на секој граѓанин пред законите“. 
Законската дефиниција на “јавниот интерес“ значи дека остварувањето на јавниот интерес подразбира остварување на интересот на пошироката заедница како целина, којшто има првенство пред индивидуалните потреби и права на поединците.
Согласно погоре наведеното, Агенцијата му укажува на жалителот дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во предметите во кои тој се јавува како странка и правната заштита може да ја бара согласно тие закони.
Поаради горенаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


                                                                                                                     Директор,
                                                                                                               Петар Гајдов

